La Lliga Peruana de Futbol, fundada el 1912, va celebrar una competició futbolística anual fins que va tancar, el 1921, a conseqüència de les disputes entre els clubs membres. La Federació Peruana de Futbol (FPF), formada el 1922, va reorganitzar el torneig anual a partir del 1926. La FPF es va unir a la Confederació Sud-americana de Futbol (CONMEBOL) el 1925 i, després de reestructurar les seves finances, va formar la selecció nacional peruana el 1927. L'equip va debutar en el marc del Campionat Sud-americà de 1927, celebrat per la FPF a l'Estadio Nacional de Lima. Perú va perdre el seu primer partit, per 0-4, contra l'Uruguai, però després va aconseguir una victòria, per 3-2, contra Bolívia. Més endavant Perú participaria en la primera Copa del Món de futbol, el 1930, on no va poder passar de la primera fase.